ফের বাড়ছে পারদ, শীতের আমেজ কি পাবেন বঙ্গবাসী ? দেখুন আপডেট

কলকাতা: শীতের আমেজ গোটা বাংলা (Bengal Winter) জুড়ে। ভোর ও রাতের দিকে ভালোই বোঝা যাচ্ছে শীত (Winter), সঙ্গে দোসর ছিল কুয়াশার চাদর। দেশের একটি বড় অংশ জুড়ে ঠান্ডা পড়ে গিয়েছে। নভেম্বর শেষ হতে এখনও বেশ কিছুটা দেরি, তাতেই পুরোদমে শীত এসে গিয়েছে বলে মনে হচ্ছে অনেক জায়গাতেই। তাপমাত্রা নেমেছিল ১৭ ডিগ্রিতে। তবে ঘূর্ণাবর্ত ও পূবালী হাওয়ার দাপটে গত কয়েকদিনে তাপমাত্রা (Bengal Temperature Increase) ফের বেড়েছে। তিলোত্তমা থেকে উধাও হয়েছিল শীতের আমেজ। নিম্নচাপ অঞ্চলের কারণে বাড়তে চলেছে তাপমাত্রা। তবে নিম্নচাপের (Depression) কারণে বৃষ্টির সম্ভাবনা নেই বলেই জানাচ্ছে হাওয়া অফিস। তাপমাত্রা বৃদ্ধির পাশাপাশি কুয়াশাও বাড়বে বলে জানা যাচ্ছে।

জেলায় জেলায় রীতিমতো দাপট দেখাচ্ছে শীত। কুয়াশায় মুড়েছে পথঘাট। তবে এখনই কলকাতায় জাঁকিয়ে শীতের সম্ভাবনা কম বলেই হাওয়া অফিস সূত্রে খবর। হওয়া অফিস সূত্রে খবর, শ্রীলঙ্কা উপকূলের কাছে দক্ষিণ-পশ্চিম বঙ্গোপসাগরের উপরে যে নিম্নচাপ অঞ্চল তৈরি হয়েছে। যা আগামী ২৪ ঘন্টার মধ্যে পশ্চিম এবং উত্তর-পশ্চিম দিকে এগোবে। নিম্নচাপ অঞ্চলের দোসর একটি ঘূর্ণাবর্ত। যার কারণে রাজ্যে শীত থমকাবে। তাপমাত্রার পারদ কিছুটা চড়বে। সক্রিয় হয়েছে পুবালি ও দখিনা বাতাস। এই নিম্নচাপ অঞ্চলের কারণে দক্ষিণ ও উত্তরবঙ্গে ঢুকতে শুরু করেছে জলীয় বাস্প। যার ফলে ইতিমধ্যে তাপমাত্রা বৃদ্ধি পেয়েছে। অন্যদিকে আগামী শনিবার দক্ষিণ-পূর্ব বঙ্গোপসাগরের উপরে তৈরি হতে পারে আরও একটি নিম্নচাপ (Depression) অঞ্চল। ফলে জাঁকিয়ে শীত পড়তে আরও কিছুটা সময় লাগতে পারে বলে জানা যাচ্ছে। আলিপুর আবহাওয়া দফতর জানিয়েছে, দক্ষিণ এবং উত্তরবঙ্গের সব জেলায় আগামী তিন দিন রাতের তাপমাত্রা ২ থেকে ৩ ডিগ্রি সেলসিয়াস বৃদ্ধি পাবে। তারপরে তাপমাত্রার খুব একটা হেরফের হবে না।

আরও পড়ুন:SSC ভবনের সামনে ধর্নায় বসতে চেয়ে হাইকোর্টে আবেদন চাকরিহারাদের

আলিপুর আবহাওয়া দফতর জানাচ্ছে, এই নিম্নচাপ অঞ্চলের কারণে আগামী তিন দিন দুই বঙ্গে ২ থেকে ৩ ডিগ্রি পর্যন্ত বাড়তে পারে তাপমাত্রা। তবে তাপমাত্রা খুব একটা হেরফের হওয়ার সম্ভাবনা নেই। শীতের আমেজ রাত ও ভোরের দিকে অনুভব হবে। আজ কলকাতার (Kolkata) সর্বোচ্চ তাপমাত্রা থাকতে পারে ২৯ ডিগ্রি সেলসিয়াসের আশেপাশে। সর্বনিম্ন তাপমাত্রা থাকতে পারে ১৯ ডিগ্রি সেলসিয়াসের কাছে। এই নিম্নচাপ অঞ্চলের কারণে তাপমাত্রা বাড়ার পাশাপাশি কুয়াশাও বাড়বে। জেলার দিকে সকালের দিকে ঘন কুয়াশায় দৃশ্যমানতা কমে যেতে পারে। অন্যদিকে তাপমাত্রা বাড়ার কারণে অস্বস্তি অনুভূত হতে পারে। উত্তরবঙ্গে সকালের দিকে কুয়াশার দাপট বজায় থাকবে। উত্তরবঙ্গে পাহাড়ি অঞ্চলে কুয়াশার দাপট আরও বেশি থাকবে, বিশেষত সকালবেলায়। তবে নিম্নচাপের কারণে বৃষ্টির তেমন সম্ভাবনা নেই বলেই জানাচ্ছে হাওয়া অফিস।

অন্য খবর দেখুন