শীতের মাঝেই খারাপ খবর!

ওয়েব ডেস্ক : নভেম্বরেই শীতের (Winter) আমেজ পেয়েছে বাংলার মানুষ। তবে নিম্নচাপের জেরে শীতের আমেজ কমতে চলেছে বঙ্গে। যার ফলে তাপমাত্রা বাড়তে পারে। বর্তমানে ওই নিম্নচাপ (Depression) রয়েছে শ্রীলঙ্কা উপকূলে। তা ধীরে ধীরে এগিয়ে আসছে পশ্চিম ও উত্তর-পশ্চিম দিকে। ওই নিম্নচাপ এখনও পৌঁছয়নি স্থলভাগে। কিন্তু ইতিমধ্যে তার প্রভাব পড়তে শুরু করেছে বঙ্গে।

হাওয়া অফিস সূত্রে খবর, নিম্নচাপের কারণে বাংলার তাপমাত্রা কিছুটা পরিমাণ বাড়তে পারে। যে কারণে শীতের আমেজ কিছুটা কমে আসতে পারে। কলকাতা (Kolkata) পাশাপাশি রাজ্যের জেলাগুলিতেও রাতের তাপমাত্রা বাড়তে পারে। যার ফলে বাঙালির প্রিয় শীত কিছুদিনের জন্য উধাও হতে পারে। হাওয়া অফিস জানাচ্ছে, এই নিম্নচাপের কারণে ২ থেকে ৩ ডিগ্রি পর্যন্ত তাপমাত্রা বাড়তে পারে।

আরও খবর : খড়দহে ভয়াবহ বিস্ফোরণ, উড়ল বাড়ির চাল

অন্যদিকে সোমবার কলকাতার সর্বোচ্চ তাপমাত্রা থাকতে পারে ২৯ ডিগ্রি সেলসিয়াস। তবে রাতের দিকে তাপমাত্রা ১৯ ডিগ্রিতে নামতে পারে। অন্যদিকে জেলাগুলিতে বেশ কিছুদিন ধরে কুয়াশার দাপট দেখা গিয়েছে। যার ফলে দৃশ্যমান্যতা কিছুটা কমে গিয়েছে। হাওয়া অফিসের মতে, ভোরের দিকে কুয়াশা বাড়তে পারে। যার ফলে দৃশ্যমান্যতা কমতে পারে। তবে জানা যাচ্ছে নিম্নচাপের কারণে বৃষ্টির আশঙ্কা নেই রাজ্যে।

অন্যদিকে উত্তর ভারতে তীব্র শীত পড়ার সম্ভাবনা রয়েছে। পাশাপাশি ডিসেম্বরেও বঙ্গোপসাগরে একাধিক নিম্নচাপ বা ঘূর্ণাবর্ত তৈরি হতে পারে। যার ফলে পশ্চিমবঙ্গে শীতের মাঝে বৃষ্টির সম্ভাবনা রয়েছে। যার প্রভাবে মাঝেই শীতের আমেজ কাটার সম্ভাবনা রয়েছে।